कॉलोनी में बेजा कब्जा का आरोप, वकील की बार काउंसिल से शिकायत
बिलासपुर |सोनगंगा कालोनी के रहवासियों ने वकील सचिन दिघ्रस्कर के खिलाफ बार काउंसिल ऑफ इंडिया में बलपूर्वक अवैध कब्जा करने का आरोप लगाते हुए कार्रवाई की मांग की है। कालोनीवासियों के अनुसार विनाेद साहू, कमला पटेल, गीता पटेल, सतीश कुमार वर्मा व सीताराम साहू के मकान के पास से गुजरने वाली सड़क पर वकील सचिन दिघ्रस्कर द्वारा अवैध कब्जा किया जा रहा है। इससे भविष्य में निस्तारी व आवागमन में परेशानी का सामना करना पड़ेगा। सोनगंगा कॉलोनी में शासकीय भूमि पर बेजा कब्जा का मामला हाईकोर्ट में विचाराधीन है इसके बाद भी वकील सड़क की जमीन पर कब्जा कर रहे हैं। इसकी शिकायत जिला प्रशासन के अलावा पुलिस में भी की जा चुकी है।
hin_Deva hin_Deva